21/03/2016 | Administración LocalMunicipal
Bergondo
Secretaría
I Certame de Gaitas “Homenaxe a Pepe Temprano”

Por esta alcaldía emitiuse a Resolución de alcaldía núm.217/2016, de 7 de marzo, que transcrita literalemente di: Visto o informe- proposta da concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 10 de marzo de 2016, onde constan as bases do I Certame de gaitas “Homenaxe a Pepe Temprano”, e segundo o establecido no artigo 21.1 da Lei 7/85 de 2 de abril, reguladora das bases de réxime local, RESOLVO: Primeiro: convocar o I Certame de gaitas “Homenaxe a Pepe Temprano”. Segundo: aprobar as bases propostas pola concelleira de Cultura, Ensino e Deporte do Concello de Bergondo (A Coruña), Hector Patricio Gallar Sutac, con data 10 de marzo de 2016, que se transcriben a continuación: Este certame rende homenaxe a un dos grandes mestres da nosa música: Joel Airy Pumarada Tonita, continuador dunha saga de gaiteiros referencial para toda a comarca da Coruña e das Mariñas como foron “Os Tempranos de Eirís”. “Fun feliz coa gaita ao lombo tocando desde corredoiras, adros, toxos, París, Bélxica, Holanda ou Nova York onde toquei no San Patricio o Antiguo Reino de Galicia, que vou reivindicar que é da Coruña, unha marcha de procesión que nos anos 20 a miña familia xa tocaba” Pepe, xenio e figura, amais dun capital inmenso de sabedoría atesoura unha das coleccións tanto discográficas como de instrumentos musicais máis extensa de Galicia. O Concello de Bergondo, a través deste certame pretende promover a música tradicional galega, de acordo coas seguintes bases: · Poderán tomar parte todos os grupos de música tradicional galega que o desexen, sempre e cando estean constituídos ao redor da figura do gaiteiro como principal eixo vertebrador. Estas formacións poderán estar integradas por un mínimo de 4 e un máximo de 15 compoñentes. Serán permitidos todos aqueles instrumentos tradicionalmente empregados en diferentes conxuntos instrumentais nos que a gaita é protagonista, como clarinetes, saxofóns, acordeóns, requintas, tambores, pandeiretas, bombo, caixa ou calquera outro instrumento vencellado á historia destas formacións. Todos os cuartetos de gaita, quintetos, murgas ou músicas, requinteiros, coros de gaitas poderán concorrer neste certame. · Todos os instrumentos serán de formato e feitura tradicional quedando expresamente excluídas as percusións de alta tensión e as gaitas denominadas “marciais”. · Os participantes vestirán obrigatoriamente co traxe tradicional galego. · Solicitude de participación no concurso debidamente cuberto e asinado (anexo I) que estará dispoñibles na Casa da Cultura ou na páxina web do concello www.bergondo.es · O prazo para solicitar a participación comezará ao día seguinte ao da publicación destas bases no Boletín Oficial da Provincia e rematará o 6 de maio ás 14.00 horas. · A orde de participación no concurso será de acordo coa de inscrición. · O número máximo de solicitantes será de 12 grupos, seleccionándose por rigoroso orde de inscrición, quedando as demais solicitudes como reservas. Finalizado o prazo de recepción de solicitudes de participación farase público a listaxe dos grupo seleccionados para o concurso. · O “I certame de gaitas “homenaxe a Joel Airy Pumarada Tonita” terá lugar no Centro Sociocultural A Senra (Bergondo) o día 17 de maio a partires das 18.00 horas. · A interpretación no concurso constará de dúas pezas de libre elección que no seu conxunto non poderán sobrepasar o tempo máximo de 8 minutos. As pezas poderán ser tradicionais galegas ou de autor, sempre vencelladas á música tradicional galega e axeitadas aos instrumentos cos que se interpretan. · Os concursantes disporán de 2 minutos para afinación e colocación no escenario. · O xurado do concurso estará composto por tres persoas de recoñecido prestixio dentro da música tradicional galega e o seu fallo será inapelable. · Todo o proceso de selección será inapelable. · A organización resérvase a posibilidade de non realizar o concurso se non se reúnen un mínimo de solicitudes. · Os participantes ceden os seus dereitos de imaxe e distribución ao Concello de Bergondo, en todo o relacionado con este concurso. · A participación neste concurso implica a aceptación das presentes bases na súa totalidade. · Para calquera outra circunstancia non incluída nestas bases, a organización reservase o dereito a decidir no seu momento. · Establécese unha única categoría con tres premios, que se adxudicarán aos tres mellores grupos segundo o criterio do xurado. O mesmo fará unha valoración que atenderá a diferentes aspectos tales como a interpretación das pezas, a idoneidade do repertorio escollido, a dificultade das mesmas, a afinación e limpeza na execución, á comunicación co público, á presencia e enxebridade de cada un dos grupos finalistas. Do mesmo xeito valorarase a recuperación de temas tradicionais ou clásicos así como a interpretación de temas inéditos que profundicen nas raíces do folclore galego. A dotación de cada premio, será a seguinte: o Primeiro premio: 1000€ o Segundo premio: 300€ o Terceiro premio: Mención e agasallo. · Como peche do evento, o grupo gañador interpretará a peza que figura no anexo II “Nos Caneiros de Betanzos”, composta polo noso homenaxeado, Joel Airy Pumarada Tonita. · Os gañadores recollerán ese día un vale do premio e deberán presentalo na Casa da Cultura, nun prazo máximo de 10 día hábiles, acompañado da alta de terceiros, xunto coa documentación correspondente (documento acreditativo da identidade do terceiro, fotocopia do NIF do representante legal do terceiro, acreditación da representación legal do terceiro, acreditación da titularidade da conta bancaria) · Os premios estarán suxeitos á normativa do IRPF. · Todos os finalistas recibirán un diploma acreditativo da súa participación no concurso. En todo o non previsto nas presentes bases, será de aplicación a Lei 38/2003, de 17 de novembro, Xeral de Subvencións e a Lei 9/2007, do 13 de xuño, de subvencións de Galicia, e os seus correspondentes desenvolvementos regulamentarios; así como a Lei 19/2013, de 9 de decembro, de transparencia, acceso á información pública e bo goberno, e a Ordenanza municipal de transparencia, acceso á información e reutilización (BOP núm.78 do 28.04.2015) Bergondo, 10 de marzo de 2016= A concelleira delegada = Patricia Vázquez Figueroa” En Bergondo, na data que figura na marxe. =A alcaldesa= Alejandra Pérez Máquez = Dou fe;= A secretaria =Ana Mª Cacharrón Castelos” Bergondo, 14 de marzo de 2016 A alcaldesa Alejandra Pérez Máquez